**HARMONIKA**

Če je kdaj srce otožno,

kot je tih jesenski dan,

si harmoniko oprtam

in si valček zaigram.

Mirna topla melodija

mehko boža mi srce,

razvedri se lice moje

in oči mi zažare.

Kadar je srce nemirno

kot je veter vrh gora

zaigram poskočno polko

kot jo le Slovenec zna.

Zraven pesem si zapojem

in zavriskam prav glasno

da sprašujejo dekleta

kdo le zna tako lepo.

Harmonika je vedno zvesta,

nikoli me ne goljufa,

kjer jo pustim tam me počaka

in vedno nežen glas ima.

Zato pa rad jo s sabo vzamem,

po svetu skupaj vandrava,

povsod midva sva dobrodošla,

veselje, radost trosiva.

Harmonika je vedno zvesta,

nikoli me ne goljufa,

povsod midva sva dobrodošla,

veselje, radost trosiva.